NaiveNeuron/SloPal huggingface dataset:
Blanár, Juraj, podpredseda NR SR (2023-02-14):
Pani spravodajkyňa, máte záujem o záverečné slovo? Ak nie, tak oznamujem, že hlasovanie bude v najbližšom termíne o 17.00 hod. o tomto návrhu programu, návrhu zákona. Prerušujem rokovanie o tomto bode. Ďakujem pánovi navrhovateľovi aj pani spravodajkyni. A pristúpime k ďalšiemu bodu programu, ktorým je prvé čítanie návrhu poslancov Národnej rady Martina Beluského a Rastislava Schlosára na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov. Je to parlamentná tlač 1372. Konštatujem však, že predkladateľ pán Rastislav Schlosár sa v rokovacej sále nenachádza, nemám žiadnu informáciu, prečo je tomu tak, preto konštatujem, že jeho bod prepadáva na záver programu. Teraz by sme mali pokračovať, vážené pani poslankyne, páni poslanci, rokovaním o bodoch č. 81 a 82. Sú to návrhy zákonov pod tlačou 1373 a 1374, ktoré na rokovanie Národnej rady predkladá pán poslanec Martin Beluský. Vzhľadom na jeho neprítomnosť ako navrhovateľa sa tieto návrhy presúvajú na záver schôdze z objektívnych príčin. Vážené panie poslankyne, páni poslanci, máme tu ďalší bod, ktorým je prvé čítanie návrhu pánov poslancov Rastislava Schlosára a pána poslanca Beluského o návrhu zákona na doplnenie zákona č. 300/2005 Z. z., je to Trestný zákon (parlamentná tlač 1375). Avšak konštatujem rovnako ako predtým, že pán navrhovateľ Rastislav Schlosár pre mňa z neznámych dôvodov nie je v rokovacej sále, takže neviem to ani oznámiť, prečo tak urobil, a konštatujem, že jeho návrh zákona prepadáva sa na záver programu prebiehajúcej schôdze. Teraz pristúpime k prvému čítaniu o návrhu poslancov Jaromíra Šíbla a Tomáša Šudíka na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľbe žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Tento návrh je pod parlamentnou tlačou 1394, návrh na pridelenie výborom je pod číslom 1462. Tento návrh zákona je aj pre vás, vážené panie poslankyne, páni poslanci, v poradí číslo 84 schváleného programu. Teraz udeľujem pánovi poslancovi Tomášovi Šudíkovi, aby za skupinu poslancov tento návrh zákona v pléne uviedol. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Jaromíra Šíbla a Tomáša Šudíka na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1394.)
Jurinová, Erika, podpredsedníčka NR SR (2014-02-13):
Ďakujem pekne. Mám pocit, že pán premiér sa predovšetkým pomýlil, pretože toto skutočne malo byť o obhajovaní jeho vlastného konania, obhajovaní konania takého, že okradol všetkých občanov tejto krajiny. On nás vlastne presviedčal, veľkú časť nás presviedčal o tom, že všetko, čo tu robíme v opozícii, je úplne zbytočné. Pán premiér, určite to nie je zbytočné, určite nie pre občanov našej krajiny. Hovorili ste tu o politickej zodpovednosti, ale tá si myslím, že v kauze je jedine, jedine na vás. Pretože vy ste ten, ktorý mal konať a nekonal. Hovorili ste o posadnutosti opozície, že ako Slovensko potrebuje dialóg. Ale my už máme praktické skúsenosti s týmto dialógom a zdá sa mi veľmi dojemné, možnože oko nezostane suché nad tým, ako naozaj ponúkate všetkým dialóg. Je pravda, že voláte si nás, možno, že máme aj dobré skúsenosti s tým, ako sú ministri ochotní nás vypočuť, ale tam to zväčša končí. Takže, ako už bolo povedané, vždy ide z vašej strany len o jednostranný dialóg, čo sa rovná monológ. Ešte sama som sa pousmiala nad tým, ako by sme vám, by som vám možno, že ja osobne mala prejaviť vďačnosť za to, že máme opozičný ďalší podpredsednícky post. Je to možno hodená kosť, ale vy ste si to tak zvolili. Ak ste si mysleli, že tým zatvoríte všetkým ústa, bohužiaľ, mýlili ste sa.
A. Belousovová, podpredsedníčka NR SR: (2007-02-01):
Pán poslanec Mikloš, budete reagovať na záver potom na vystúpenia tých, ktorí boli prihlásení. Ďalej pôjde s faktickou poznámkou pani poslankyňa Nachtmannová.
Kollár, Boris, predseda NR SR (2021-12-10):
Prosím, prezentujme sa a hlasujeme. (Hlasovanie.) Prítomných 86 poslancov, za 84, proti žiadny, zdržal sa 1, nehlasoval 1. Uvedený návrh pána poslanca Karahutu sme schválili.
P. Paška, predseda NR SR: (2008-03-27):
Dávam teraz možnosť prihlásiť sa ústne do rozpravy. Hneď, pán minister. Páni poslanci Šimko, Žitňanská, pán poslanec Frešo. Končím možnosť sa prihlásiť. Ešte predtým, kým vám, pán poslanec, dám slovo, pán podpredseda vlády. Až potom? Dobre, takže nech sa páči. Do rozpravy ústne – pán poslanec Šimko.
Zemanová, Anna, poslankyňa NR SR (2019-12-04):
Ďakujem pekne za slovo. No, mňa zaujala jedna pasáž z odôvodnenia, prečo je potrebné takýto zákon prijať v skrátenom legislatívnom konaní a síce, že ak sa to neprijme, je to taká naliehavá potreba, že by mohlo dôjsť k porušeniu základných práv garantovaných Ústavou Slovenskej republiky. Tak to je tá naliehavá situácia po dvanástich rokoch vlády, Ficovlády, zrazu zistili, že tento zákon je porušením najzákladnejších ústavných práv. Dvanásť rokov to nevadilo, ale teraz pred koncom volebného obdobia, kde už je, zvoní zvonček na koniec vlády Roberta, vlády Roberta Fica a jeho kumpánov, tak teraz zistili, že vlastne porušovali základné práva garantované Ústavou Slovenskej republiky. Tak toto naozaj je fascinujúce zistenie, pán minister, ktoré nám tu prezentujete v pléne Národnej rady.
V. Veteška, podpredseda NR SR: (2006-12-06):
Prvý je pán poslanec Burian. Ak je to faktická, tak sú na to dve minúty. Jasné?
Blanár, Juraj, podpredseda NR SR (2022-10-04):
Nech sa páči, môžete.
Blanár, Juraj, podpredseda NR SR (2021-10-21):
Ďakujem. Otváram všeobecnú rozpravu. Písomnú prihlášku som neobdržal, kto sa chce ústne prihlásiť, môže tak urobiť teraz. Nie je tomu tak, končím možnosť prihlásiť sa ústne. Ako jediný v rozprave vystúpi pán navrhovateľ Beluský, nech sa páči.
Zemanová, Anna, poslankyňa NR SR (2016-10-21):
Ďakujem pekne za slovo. Ja len veľmi kratučko. Janka, pani poslankyňa, si chybne prečítala pri čítaní pozmeňujúceho návrhu, ja chcem len opraviť, aby bolo zaznamenané, že ustanovenie § 58, tak je to napísané, čítala si 51, tak len aby bolo pre záznam, že ide o § 58. Potom si už ďalej čítala 58, len v tom jednom bode to bolo, takto som to teda zachytila. Ďakujem pekne.
Paška, Pavol, predseda NR SR (2012-11-20):
Dámy a páni, poprosím vás o zaujatie miesta. (Pauza.) Vážené pani poslankyne, páni poslanci, požiadam vás opäť o prezentáciu. Skontrolujte si, prosím vás, vaše hlasovacie zariadenie, či prijalo kartu a zaregistrovalo vás, aby sme sa mohli prezentovať a zistiť, či sme uznášaniaschopní. Prezentujme sa, prosím vás. (Prezentácia.) Prítomných je 70 poslancov. Konštatujem, že Národná rada nie je uznášaniaschopná (Hluk, hvízdanie a krik v sále.) Dámy a páni, končím 10. schôdzu Národnej rady. Chcem vás informovať, že v zmysle § 23 ods. 5 zákona o rokovacom poriadku tento bod programu zaradím do programu 11. schôdze, kedy budeme o návrhu skupiny poslancov rokovať. Zaradím ho po prerokovaní štátneho rozpočtu. (Výkriky v sále.) Chcem požiadať teraz členov grémia, tak ako bolo plánované, aby sme sa 10.30 hod. stretli k 11. schôdzi. (Ruch v sále.) Zároveň chcem požiadať pánov predsedov výborov, ktorým priebeh 10. schôdze trošku narušil vopred, z pohľadu harmonogramu, plánované stretnutia výborov, aby si to zorganizovali tak, aby mohla Národná rada začať normálne pracovať v zmysle svojho harmonogramu a riešiť body programu 11. schôdze. Pán predseda výboru Hudacký.
Pellegrini, Peter, predseda NR SR (2014-12-09):
Máte, pán poslanec, súhlas aj troch poslaneckých klubov, aby sme urobili túto zmenu? (Reakcia predrečníka: „Áno.“ ) Dobre. Ďakujem pekne. Čiže ide o tlač, (reakcia z pléna) to sme ešte neprerokovávali. Dobre, lebo sme ho chceli vyradiť z hlasovania. Tak dobre, ďakujem. Ďalej, pán poslanec Beblavý.
Laššáková, Ľubica, poslankyňa NR SR (2023-06-16):
Ďakujem pekne za slovo, pán predsedajúci. Vážené pani ministerky, vážený pán minister, milé kolegyne, kolegovia, ja budem veľmi stručná. Pokúsim sa veľmi prakticky a konkrétne vysvetliť, prečo je tento návrh zákona veľmi dôležitý a prečo si vyžaduje našu pozornosť. Napríklad aj preto, že budeme rozhodovať o existencii inštitúcie, ktorá onedlho na Slovensku bude mať 100 rokov. Rozhlas na Slovensku totižto začal vysielať v roku 1926. Ako vieme, dosluhujúca koalícia v decembri minulého roka takmer šmahom ruky zrušila koncesionárske poplatky bez toho, aby si uvedomila, aký tento počin bude mať dosah na 1 550 zamestnancov, priamych zamestnancov RTVS-ky a na desiatky, ba až stovky externistov, ktorí pracujú nie len v bratislavskom štúdiu, ale v štúdiách v Banskej Bystrici a v Košiciach. Ako ministerka kultúry som naozaj mala možnosť riadiť zmluvné procesy spolu s RTVS-kou a naozaj som sa vždy snažila pomôcť, ako sa len dalo, pretože po 25 rokoch, ktoré som... (Prerušenie vystúpenia predsedajúcim.)
Glváč, Martin, podpredseda NR SR (2018-11-28):
Ďakujem, takže páni sa našli. Pán poslanec Kéry, poprosím, zaujať svoje miesto. S faktickými poznámkami sú na dopolud..., na dopoludňajšie vystúpenie poslankyne Zimenovej ešte prihlásení poslanci: pani poslankyňa Grausová, Mizík, Kéry a pán poslanec Dostál. Pani poslankyňa Grausová nie je v sále, stráca poradie. Pán poslanec Mizík, nech sa páči. (Pokračovanie rokovania o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dokumentu OSN Globálny pakt o bezpečnej, riadenej a legálnej migrácii , tlač 1233.)
Kollár, Boris predseda NR SR (2022-12-08):
Prosím, prezentujme sa a hlasujeme. (Hlasovanie.) Prítomných 138 poslancov, za 1, proti 31, zdržalo sa 106. Uvedený návrh sme neschválili.
B. Bugár, podpredseda NR SR: (2005-06-30):
D. Podracká, poslankyňa: Ďakujem za odpoveď, pán minister. Ja som konzultovala túto otázku s niektorými spisovateľmi, pretože sa zhrozili, že aj to, čo povedal pán Chovanec, riaditeľ vydavateľstva Slovenský spisovateľ, ktorý by mal vydávať pôvodnú literatúru, keďže sa vyjadril, že netreba vydávať vysokú literatúru, pretože má náklad iba 200 kusov, a to je vlastne pre trh nerentabilné a na čo vlastne taká literatúra je. Takže, stretlo sa to s veľkým odporom. Som rada, že ste to mysleli ako len tak, povedzme, napoly vážne, pretože vysoká literatúra nemôže mať vyšší náklad. Potom by som skôr, keby som mala ja byť tak napoly vážna a humorná, mali by sme s tým jednoducho skoncovať, pretože práve posolstvo vysokej literatúry je znakom duchovnej úrovne štátu. Ako príklad uvediem maďarského ministra kultúry, ktorý pred niekoľkými rokmi do Frankfurtu na knižný veľtrh priniesol stovky maďarských kníh preložených do svetových jazykov a vyvolal boom maďarskej literatúry a následkom toho je napríklad, že Imre Kertész dostal Nobelovu cenu alebo Sándor Márai bude filmovaný režisérom Milošom Formanom. Keby sme my používali takéto kritériá, že by tá vysoká literatúra mala byť nejakým spôsobom vyčíslená, koľko ľudí ju číta, tak by sme si takýto boom nemohli nikdy dovoliť a bola by som rada, keby takéto niečo sa podarilo aj nám. Takže, bola by som rada, aby ste sa stali garantom, či gestorom aj takýchto vysokých myšlienok v záujme vysokej literatúry, ale som aj rada, že ste to teda nemysleli vážne.
Bartek, Michal, poslanec NR SR (2024-06-13):
Ďakujem veľmi pekne. Pekné dobré ránko, kolegyne, kolegovia, vážený pán predsedajúci, dovoľte, aby som predniesol ako určený spravodajca spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 354a. Výbor Národnej rady pre obranu a bezpečnosť ako gestorský výbor podáva Národnej rade spoločnú správu výborov. Národná rada uznesením č. 313 z 12. 6. 2024 pridelila vládny návrh zákona, ktorým sa mení a dopĺňa zákon č. 480/2002 Z. z., tlač 354, prostredníctvom skráteného legislatívneho konania na prerokovanie týmto výborom: ústavnoprávnemu výboru a Výboru Národnej rady pre obranu a bezpečnosť ako gestorskému s lehotou na prerokovanie ihneď. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali nasledovné stanoviská: Ústavnoprávny výbor Národnej rady uznesením č.120 z 12. júna 2024 odporučil Národnej rade návrh zákona schváliť. Výbor pre obranu a bezpečnosť uznesením č. 36 z 12. júna 2024 odporučil Národnej rade návrh zákona schváliť s pozmeňujúcimi a doplňujúcimi návrhmi. Z uznesení výborov Národnej rady vyplývajú pozmeňujúce a doplňujúce návrhy, ktoré sú uvedené pod bodom III tejto správy. Gestorský výbor na základe stanovísk výborov k vládnemu návrhu zákona, tlač 354, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča hlasovať o bodoch zo spoločnej správy takto: o bodoch č. 1 až 4 hlasovať spoločne a tieto schváliť. Zároveň odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov uvedených v tejto správe. Gestorský výbor určil spoločného spravodajcu výborov mňa, teda Michala Barteka, vystúpiť na schôdzi Národnej rady k uvedenému návrhu zákona, predniesť spoločnú správu výborov a odôvodniť návrh a stanovisko gestorského výboru. Spoločná správa výborov Národnej rady bola schválená uznesením Výboru Národnej rady Slovenskej republiky pre obranu a bezpečnosť č. 37 na svojej 19. schôdzi. Ďakujem, skončil som. Pán predsedajúci, otvorte, prosím, rozpravu, do ktorej sa hlásim ako prvý.
Vážny, Ľubomír, podpredseda vlády SR pre investície (2013-05-23):
Prepáčte. Ďakujem za pozornosť.
Glváč, Martin, podpredseda NR SR (2019-05-21):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Dušanovi Čaplovičovi. Nech sa páči, pán poslanec.
Bugár, Béla, podpredseda NR SR (2016-11-23):
Pán poslanec Pavol Goga. Takže asi nie.
Zmajkovičová, Renáta, podpredsedníčka NR SR (2013-03-19):
S faktickými poznámkami traja poslanci. Uzatváram možnosť faktických poznámok. Pani poslankyňa Vaľová.
M. Dzurinda, poslanec: (2008-06-25):
Radi hovoríte o tom, čo ľuďom dávate, ale zamlčiavate, čo ľuďom beriete. Chválite sa, že 18-tisíc rodín dostane tohto roku 25-tisíc korún na prvé dieťa. Zamlčiavate, že ďalších 30-tisíc rodín nedostane zvýšenú ani korunu na druhé, tretie dieťa. A už vôbec nehovoríte o tom, že milión detí v tejto republike nedostalo za dva roky vašej vlády pridané na detských prídavkoch ani desať halierov. Radi hovoríte o vianočných milodaroch pre časť dôchodcov. Ale nehovoríte o tom, že nikdy nebol na Slovensku taký nízky pomer medzi priemerným dôchodkom alebo priemerného dôchodku ku priemernej mzde. Toto je vaša politika, politika dvoch tvárí. Politika, ktorá vedie k tomu, že jediným konkrétnym, hmatateľným výsledkom vášho vládnutia sú faktúry firiem Juraja Širokého. Výsledkom vášho vládnutia je, že ukazujete v reálnej praxi, v reálnej politike, že vaším najobľúbenejším dieťaťom sú takí podnikatelia ako Juraj Široký a k nim dnes veľmi pokojne na základe konkrétnych argumentov môžeme pridať aj finančnú skupinu J a T. O tomto je vaša politika. Asociálna, ktorá vedie iba k ďalším bohatším kontám najbohatších ľudí v tejto krajine.
Blanár, Juraj, podpredseda NR SR (2021-12-09):
Na vaše vystúpenie – jedna faktická poznámka. Pán poslanec Lehotský. A ešte aj pán poslanec Nemec sa prihlásil. Uzatváram faktické poznámky. Pán Lehotský, máte slovo.
Bublavý, Dušan, poslanec NR SR (2012-06-27):
Pán kolega Galis hovoril naozaj zo skúseností. On ich má strašne veľa vo svojom športovom živote. Treba sa naozaj nad tým zamyslieť, lebo máme tu veľa športov a reprezentantov, ktorí nás reprezentovali veľmi kvalitne na súťažiach, či sú to už majstrovstvá sveta, majstrovstvá Európy, Liga majstrov, UEFA, Fedcup, iné mnohé klubové súťaže, kde nás naozaj výborne reprezentovali športovci. Je preto potrebné zvážiť a naozaj sa poradiť so širokou športovou rodinou, neurobiť unáhlené kroky, aby sme si nerozvadili športovú rodinu, tak ako prišlo k rozvadeniu našej zdravotníckej rodiny. Ak spravíme neuvážené kroky, chceme si rozbiť celú spoločnosť? Ďakujem za pozornosť.
Blanár, Juraj, podpredseda NR SR (2022-12-05):
Ďakujem. Prerušujem rokovanie o tomto bode programu. Ďakujem pánovi spravodajcovi. Pán navrhovateľ môže ešte ostať, pretože budeme pokračovať 56. bodom, ktorým je druhé čítanie o návrhu poslancov Miloša Svrčeka, Kataríny Hatrákovej, Petra Libu a Ľudovíta Gogu na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Je to pod parlamentnou tlačou 1231, spoločná správa 1231a. Udeľujem slovo pánovi poslancovi Milošovi Svrčkovi, ktorý za skupinu poslancov tento návrh zákona odôvodní. Nech sa páči. (Rokovanie o návrhu poslancov Národnej rady Slovenskej republiky Miloša Svrčeka, Kataríny Hatrákovej, Petra Libu a Ľudovíta Gogu na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1231.)
B. Bugár, podpredseda NR SR: (2005-06-24):
(Hlasovanie.) Prítomných 132 poslancov, za 45, proti 9, zdržalo sa 78. Konštatujem, že ani bod 17 zo spoločnej správy sme neschválili. Nech sa páči... J. Drgonec, poslanec: Hlasujeme o bode 23 spoločnej správy s návrhom gestorského výboru schváliť.
Gál, Gábor, poslanec NR SR (2012-09-26):
Ďakujem. Tak spytovať svedomie ja si vôbec nemusím. Viete, bol tu Slota, Mečiar, ktorí vedeli, čo je najlepšie Maďarom. Aj to tak vyzeralo potom od toho roku 1998. Aj vy to teraz viete, fantázia. Pán poslanec Viskupič, ja som tú novelu čítal. Vy ste asi potom nečítali platné znenie zákona, čo tam všetko je. A viete, ja sa nevyjadrujem ako vaši kolegovia ku všetkému. Ani vôbec nemáte šajnu, k čomu sa tu vyjadrujete pri niektorých zákonoch. Ja sa vyjadrujem len k tomu, čo je mojou nosnou témou. Tak takéto narážky, že som to nečítal, si vyprosím. Väzba reálna, o. k., nech je, nech máme stanovené nejaké podmienky v zákone, ale nech je to v súlade s ústavou. Problém, že tu odnímame štátne občianstvo Slovenskej republiky občanom proti ich vôli, stále nie je odstránený. Nie je odstránený diskriminačný prvok zákona, takže vytvárame dve skupiny obyvateľov, tých, ktorí mohli pred rokom 2010 nadobúdať hocijaké štátne občianstvo bez hocijakej väzby, a tých, ktorí ho už nebudú môcť nadobudnúť. Pán poslanec Hlina, áno, ten maďarský zákon bol prijatý unilaterálne. To je problém s tým zákonom, pretože väčšinou takéto zákony v štáte prijímajú na bilaterálnej alebo multilaterálnej úrovni, dohodnú sa na príslušných podmienkach. Áno, v tomto prípade tento zákon bol problematický, že nebol prerokovaný ani so Slovenskou republikou, ani s inými štátmi. Ale my sme na to odpovedali tak, že sme potrestali vlastných občanov. Viete, ťažko vysvetlíte ľuďom, máme jednu tetu, ktorá má sto rokov, nadobudla maďarské štátne občianstvo a vy ste ju vystavili takým formám stresu, že ona si to nezaslúži. Ani ostatní naši občania si to nezaslúžia.
Zmajkovičová, Renáta, podpredsedníčka NR SR (2013-11-28):
Ďakujem, pán minister. Pán spravodajca, záverečné slovo, nech sa páči.
Novotný, Viliam, poslanec NR SR (2011-05-19):
Ďakujem pekne. K pánovi poslancovi Zelníkovi. Naozaj, tak ako to je zadefinované v predkladanej novele zákona, možnosť mať zisk pre zdravotné poisťovne bude výrazne limitovaná. A jedným z limitov je aj to, aby sa tento zisk netvoril na úkor odkladnej zdravotnej starostlivosti, ktorú potrebujú pacienti. Preto sú tam technické rezervy, preto si nemôžu vyplatiť ani euro zisku, keď zdravotná poisťovňa neodloží finančné prostriedky na túto odkladnú zdravotnú starostlivosť, aj keď sa, povedzme, z technických príčin nedá vykonať, lebo sa čaká logicky na operácie kĺbu napr. Naozaj sa neminie viac peňazí na správu poisťovní, na činnosť poisťovní ako 3,5 % zo zdrojov verejného zdravotného poistenia, len sa upraví ten algoritmus tak, aby mohla minúť menšia zdravotná poisťovňa viac a väčšia menej, pretože napočítavaním počtu poistencov už tie nároky na správny fond, ako sme tomu niekedy hovorili, nerastú. Dokopy sa teda neminie viac peňazí. Naozaj ten algoritmus je v zákone. Prosím ťa, keď budeš mať chvíľu čas, pozri sa na to, je to tam vypočítané, ako to bude fungovať. K pánovi poslancovi Čaplovičovi. My sme v minulom funkčnom období o tom veľa diskutovali tu v pléne Národnej rady. A ja znovu hovorím, existujú aj v Európe dva modely takéhoto fungovania a ja nepopieram, že ten model, ktorý je vo Veľkej Británii, ale ktorý sme napr. videli, aj spomeniem európske štáty, vo Švédsku, Taliansku, nefunguje. Nie, on funguje, len treba povedať, že tradícia, ktorou sa vyvíjalo slovenské zdravotníctvo, bola iná. V Česku funguje pluralitný model, v Nemecku funguje pluralitný model a ten náš im je veľmi podobný. Treba povedať, že napr. Maďarsko v poslednom období prešlo z modelu jednej zdravotnej poisťovne na súťaž zdravotných poisťovní. Čiže... (Prerušenie vystúpenia časomerom.)
Hrušovský Pavol, podpredseda NR SR (2011-09-14):
Páni poslanci! Prepáčte, pán minister. Páni poslanci, panie poslankyne...
Paška, Pavol, predseda NR SR (2013-02-05):
Hlasujeme. (Hlasovanie.) 142 prítomných, 139 za, 3 sa zdržali. Schválili sme vládny návrh zákona o pôsobnosti pri zabezpečovaní rozpočtovej zodpovednosti v Európskej únii. Pán poslanec Záhumenský uvedie hlasovanie v druhom čítaní o vládnom návrhu zákona č. 152 o potravinách. Je to tlač 279. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a ktorým sa dopĺňajú niektoré zákony , tlač 279.)
Laššáková, Jana, podpredsedníčka NR SR (2015-09-29):
Ďakujem pekne. Poprosím vás, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, pre verejnú správu a regionálny rozvoj, poslancovi Tiborovi Glendovi. Nech sa páči, pán spravodajca.
Gál, Gábor, minister spravodlivosti SR (2019-10-24):
Ďakujem za slovo, pán podpredseda. Vážený pán poslanec, my sme medzitým všetky tieto informácie zverejnili. Došlo k tomu, že na základe výzvy podľa infozákona v tom prvom stupni, ktorý som ja potom zrušil, neboli zverejnené informácie, podľa mňa nesprávne, tak boli všetky zverejnené. Ale pri odchode, ale to proste zas neviem, pri odchode odmenu pani štátna tajomníčka nedostala. Čiže to je zas nejaká mylná informácia, tým pádom je kapciózna. Ona dostala polročnú odmenu, ako ju dostávala, ako aj druhá štátna tajomníčka, ako dostávali pred tým koncoročné a polročné, vždy ako to bolo nastavené mojou predchodkyňou. To je dvadsať percent z platu. V 2019., keďže sa platy navýšili, tak to je tých dvadsať percent. Ukázalo sa, že to je tá vyššia suma oproti roku 2017 a tá odmena bola v júli vyplatená vo výške 3-tisíc eur. Ale hovorím, že to bolo nastavené, ešte tých dvadsať percent, ešte mojou predchodkyňou, čiže to išlo automaticky. A odstupné tiež bolo vyplatené na základe zákona o štátnej službe. Proste my ako ministerstvo, môžem povedať, že nechcem vyplatiť, ale by som porušil zákon. Proste musíme dodržať aj zákony, aj keď sme ministerstvo. A tobôž, keď sme ministerstvo spravodlivosti. Čiže tam bolo tiež vyplatené odstupné vo výške 9 117 eur. Keď sa to niekomu nepozdáva, treba ten zákon pozmeniť, lebo kým bude ten zákon platný, tak ministerstvo ani sám minister s tým nič nespraví. Len to, že tie peniaze odídu z účtu ministerstva. Ďakujem pekne.
Jurinová, Erika, podpredsedníčka NR SR (2014-10-17):
Reakcia, pán poslanec Hlina.
Hort, Milan, podpredseda NR SR (2011-02-04):
Pán poslanec Jasaň, nech sa páči.
B. Bugár, podpredseda NR SR: (2004-03-02):
(Hlasovanie.) Prítomných 128 poslancov, za návrh 59, proti 41, zdržalo sa 27, nehlasoval 1. Konštatujem, že tento procedurálny návrh sme neschválili. Nech sa páči. A. Ivanko, poslanec: Ďalej vás poprosím, aby ste dali hlasovať o tom, že Národná rada prerokuje predložený vládny návrh zákona v druhom čítaní.
P. Hrušovský, podpredseda NR SR: (2001-10-23):
P. Tatár, poslanec: Veľmi krátko. Jednoducho odporúčam pánovi poslancovi Cuperovi radšej nehovoriť o extrémizme, keď má také obohraté a veľmi priemerné reakcie. Voľakedy sa zdali extrémne, ale už sú nezaujímavé. Ja len chcem zopakovať,  to nielen pre politikov, prí-padne pre politikov SDĽ alebo kohokoľvek, že osobná zodpovednosť má prednosť pred štátnym monopolom, ak teda nechceme obrať ľudí o rozhodovanie,  tým aj o slobodu a o ich peniaze. Čo sa týka pána Hofbauera, spomínal provízie za predaj odvetví. Ja vôbec neskúmam tento problém, pretože viem, že keď nie je vo vláde HZDS, SNS a ZRS, tak jednoducho sa nebudú rozdávať celé fabriky. Pani poslankyni Tóthovej chcem povedať, že nie som psychiater, ale viem stanoviť jednoduché diagnózy. Čo sa týka sebestačnosti, tak to je len slovo v prípade, že celé to energetické odvetvie je stratové, a naše je stratové. Takže to je naozaj len falošné slovo. Sebestačnosť môže byť vtedy, keď budeme mať otvorený pružný rastúci trh a konkurencieschopnosť,  a nie stratovú energetiku. A preto na záver musím povedať ešte raz, že jadrová energetika je jeden veľmi zaujímavý, impozantný, ale stratový, ekonomicky stratový experiment ľudstva. Ďakujem.
Svrček, Miloš, poslanec NR SR (2022-12-07):
Áno, samozrejme, je to politologická možno aj diskusia, že ako sa na to môžeme pozerať, že aj tento návrh zákona je možno nejakou formou kampane, ale na druhej strane, pán poslanec, však vy určite viete sám, že týmto, ak by došlo teoreticky k schválenie tejto legislatívnej úpravy, tak nedochádza automaticky k predčasným voľbám. Tam sú potom aj inštitúty na to, že či verejnosť alebo spoločnosť využije tú možnosť referenda, alebo či sa Národná rada rozhodne zákonom ukončiť to volebné obdobie. Takže preto ako absolútne sa na to nenazerajme týmto spôsobom, že týmto schválením tohto zákona automaticky dôjde k skončeniu obdobia. A keď tu rozprávame, že ide o vyvíjanie tlaku možno od strany SMER na to, aby boli predčasné voľby, ja sa za nich nemôžem ako vyjadrovať. My sme úplne normálne prišli regulárne s touto legislatívnou iniciatívou a zase na druhej strane neviem, že či má referendum nejaké veľké šance na úspech, to si netrúfam povedať. Len skôr si myslím, ako som aj povedal v rozprave, že úroveň 50 % na to, aby bolo úspešné referendum nebude dostatočné. A osobne si myslím, že tých 50 % nebude zo spoločnosti hlasovať v tomto referende za predčasné voľby. Čiže skôr si myslím, že opak je pravdou. Ale hovorím že ešte raz, a to sa opakujem, touto legislatívnou úpravou, aby sme si nemysleli, že automaticky schvaľujeme možnosť skončenia volebného obdobia, a je to aj páka možno pre ďalšie volebné obdobia, že, nedajbože, tu dôjde k situácii, že fakt dôjde k nefunkčnosti Národnej rady a nebudú môcť byť prijímané zákony. Samozrejme, že ústava potom pozná mechanizmy ako v prípade, keď je neuznášaniaschopná viac ako tri mesiace, tak prezidentka má vo svojej právomoci... (Prerušenie vystúpenia časomerom.)
Vášáryová, Magdaléna, poslankyňa NR SR (2014-09-18):
Ďakujem, pani predsedajúca, budem krátka, aby aj ostatní sa dostali k tomu. Ja som interpelovala pána ministra školstva – ale odpovedal mi už nový pán minister školstva pán Pellegrini – ohľadom situácie zmeny, zmeny zamerania alebo štatútu, ani nie štatútu, ale zmeny možnosti byť skutočne elitným matematickým gymnáziom a týka sa to „Gamči“ na Grösslingovej ulici, ktorej, mimochodom, som ja tiež absolventom. Pán minister, vy ste mi odpovedali, že to je otázka VÚC-ky. Áno, do určitej miery, ale to, že deti nemôžu robiť talentové skúšky na toto gymnázium na matematiku, to je otázkou centrálneho rozhodnutia ministerstva školstva. Talentové skúšky minulý rok sa konali na matematiku, teraz sa nemôžu konať, pretože sú vedení ako 7902, gymnázium. A v tomto školskom vzdelávacom programe matematika síce stále zastáva popredné miesto, ale žiaci s mimoriadnym nadaním na matematiku nemôžu mať vytvorené také podmienky, aby mohli rozvíjať svoj talent. My sme o tom už hovorili, pán minister, takže ja znovu, samozrejme, nesúhlasím teda s vašou interpeláciou, ale buďte taký láskavý, je to jedno naozaj z elitných matematických gymnázií a pri tom všetkom, koľko nepotrebných vlastne obsahom vzdelávaní vyprodukujú niektoré naše školy, toto gymnázium naozaj produkuje ľudí, ktorí dokážu logicky myslieť, a to niekedy – aj ako sa ukazuje v našom parlamente – je veľký problém. Takže toto je moja odpoveď. Ja som interpelovala aj pána ministra kultúry, ten tu nie je. Ale on si ma nájde. Takže... Aspoň teda vždy mi tvrdí, že áno. Takže nie som vôbec spokojná s vašou odpoveďou, pán minister kultúry, na moju interpeláciu, že naša národná knižnica kvôli tomu, že rekonštruuje z 11 poschodí 3, v podstate prestala poskytovať akékoľvek služby alebo len veľmi obmedzené. Ja rozumiem, pán minister, proces digitalizácie národnej knižnice sa dostáva skutočne do obrovských problémov a nielen počtom digitalizovaných predmetov, ale aj kvalitou digitalizácie, pretože ste jednoducho nechali odborne, ľudsky, personálne vytunelovať túto národnú inštitúciu, ktorá sídli v Martine. Ja rozumiem, 70 % digitalizácie v objemoch digitalizácie za európske peniaze ide cez Slovenskú národnú knižnicu. Ja rozumiem, že mnoho ľudí – aj tu v parlamente – tam v živote neboli, ale je to jedna z najdôležitejších národných inštitúcií. A peniaze, európske peniaze na digitalizácie sú veľmi lákavé, ale snažiť sa zatvoriť Slovenskú národnú knižnicu, aby sa nikto tam nemohol dostať, aby nikto nemohol pátrať, len preto, aby sa na niečo neprišlo. Pán minister, príde sa na to, príde sa na to, vždy sa na to prišlo, padne to na vašu hlavu, ja nerozumiem tomuto vášmu postoju a zásadne nesúhlasím s vašou alibistickou odpoveďou. Budem hlasovať proti. Ďakujem.
J. Vaľová, poslankyňa: (2009-12-02):
A druhá vec, ktorú by som chcela povedať. Táto vláda, ja si to pamätám, pretože vlastne v tej rodovej rovnosti sa angažujem, pri nástupe zdedila katastrofálny stav. Uchádzali sme sa o Európsky inštitút rodovej rovnosti. A mali sme na to dva týždne, keď absolútne ste v tejto veci nekonali. Takže nerozumiem tomu. Nechcem ísť dozadu, ale viete, ak chcete zistiť, či ste urobili kroky dopredu, musíte vedieť, od čoho sa odrazíte. A to bol odraz od nuly z vašej strany, pretože sme chceli získať Európsky inštitút rodovej rovnosti a vy ste preto nevytvorili absolútne žiadne podmienky. Boli sme najlepšie pripravení, ale povedali nám, že sme sa tomu venovali tri týždne, že to bola príliš krátka doba. Takže nerozumiem tomu, čo tu teraz všetci rozprávate, o všetkých tých veciach, knižkách a o všetkom, čo tu je. A chcela by som jednu vec povedať k médiám. Nikto nehovorí, že médiá treba vychovávať, a možno to treba, ale médiá by tiež mali ísť modernou formou a plniť aj úlohy také, ktoré napomáhajú celospoločenským cieľom, samozrejme, a robiť pozitívne veci pre nejaké celospoločenské povedomie. A jednak môžu čerpať z európskych projektov, kde môžu čerpať alebo robiť filmovú produkciu na základe projektov, ktoré si podajú. A ešte jedna vec. Národné centrum rodovej rovnosti určite bude a bude financované z Európskeho sociálneho fondu. Ja som rada, že sa vôbec finalizuje Národný akčný plán rodovej rovnosti. A myslím si, že bude kvalitne vypracovaný. Nemáme sa od čoho odraziť, lebo minulé obdobie k rodovej rovnosti na Slovensku za vlády Mikuláša Dzurindu, SDKÚ, KDH, bolo úplne hluché. A som rada, že momentálne táto vláda počuje a počuje nás aj európsky dvor. Ďakujem.
Žiga, Peter, podpredseda NR SR (2023-12-14):
Ďakujem pekne, pán spravodajca. (Reakcie z pléna.) Ešte, ešte nie je rozprava, pán poslanec. Otváram rozpravu. Do rozpravy som dostal 43 prihlášok. Ako prvý sa hlási spravodajca pán Malatinec. Nech sa páči, máte slovo.
Kotleba, Marian, poslanec NR SR (2016-11-30):
Pán poslanec Kollár, ja vás len doplním, lebo ste povedali absolútnu pravdu, o jeden argument a síce, že kvôli tomu rokovaciemu poriadku sme tu strávili už desiatky hodín poslaneckého času, keď to môžem teda tak kvantifikovať. A je to čistá strata času, pretože rokovací poriadok Národnej rady obyvateľov Slovenskej republiky absolútne nezaujíma, nič im to nepomôže v ich živote, nič im to neprinesie a my tu všetci mrháme čas a energiu vecou, ktorá nič dobré nebude znamenať pre ľudí, ktorí nás všetkých platia. Ďakujem pekne.
P. Paška, predseda NR SR: (2009-06-24):
(Hlasovanie.) 76 prítomných, 75 za. Konštatujem, že Národná rada vyslovila súhlas so skráteným legislatívnym konaním. Teraz budeme pokračovať hlasovaním o vládnom návrhu zákona, ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva, ktorý prerokúvame v skrátenom legislatívnom konaní. Pán poslanec Goga, nech sa páči, máte slovo. Uvedie tlač 1108.
Cigániková, Jana, poslankyňa NR SR (2016-03-23):
Sľubujem. (Potlesk.)
Hrnko, Anton, poslanec NR SR (2017-10-10):
Ďakujem, pán predsedajúci. Pán poslanec Dostál, ja som si myslel, že budete hovoriť o morálke, o povinnosti platiť dane, o nemožnosti odpočítať si DPH a iných veciach a vy tu zatiaľ hovoríte o kačkách. Mne sa nepáči, keď vy dávate kačky a husi a podobné zvieratá do jedného radu s pánom prezidentom, hoci asi to je váš názor.
Mičovský, Ján, poslanec NR SR (2014-05-28):
Ďakujem za slovo, vážená pani podpredsedníčka Národnej rady. Keď hovorím k zákonu o lesoch, tak vidím niekedy teda k konkrétnym paragrafom konkrétne doliny a konkrétne typy hospodárenia a uvažuje sa mi tak celkom dobre. A myslím si zase, že keď sa pán poslanec Pollák teraz vyjadroval k tomuto zákonu, tak videl zrejme tiež konkrétne osady, konkrétne rodiny, konkrétne osudy ľudí a asi tiež preto jeho vystúpenie bolo natoľko presvedčivé. A som preto ozaj veľmi rád, že nielen slovami, ale konkrétnymi činmi on môže napĺňať svoje poslanie. Sám som mal možnosť byť svedkom krásneho spôsobu, akým sa uchopil jeden zákon pri premene do trojrozmernej podoby nedávno v Turni nad Bodvou. Verím, že veľmi úspešný projekt sme tam rozbehli, a verím, že práve aj to, ten jeho sen, ktorý spomenul vo svojom vystúpení, aby sa raz tento zákon premenil na realitu detí, ktoré sú vychovávané správnym spôsobom, premenil na realitu, ktorá nebude tak veľmi vzdialená, že je to jednoducho ten spôsob, ktorý je správny, keď takýmto prístupom tu v parlamente rokujeme o zákone, ktorý má veľký zmysel a keď ho vie podporiť človek, ktorý naozaj za tým zákonom cíti, že sú nie slová, ale veľmi potrebné skutky, ktoré by mali nasledovať čo najrýchlejšie. Ďakujem.
Vážny, Ľubomír, podpredseda vlády SR pre investície (2014-03-27):
Ja ďakujem tiež.
P. Frešo, poslanec: (2007-09-04):
Prečo o tom hovorím? Hovorím o tom preto, lebo aj dnes tu máme ľudí, ktorí hlásajú, že priebežný systém je v poriadku. Ja vám prečítam citát od nich, aby sme to udržali vo vecnej rovine: „V každom prípade si môžeme dovoliť povedať, keby sme nezaviedli druhý pilier, demografická krivka nie je žiadnou hrozbou.“ To bolo vystúpenie v rámci rozpravy v Národnej rade k programovému vyhláseniu vlády a autorkou je dnes odvolávaná pani ministerka Tomanová. Ja by som chcel hlavne apelovať na poslancov SMER-u, aby zvážili, či takýto človek ich má zastupovať, ktorý, trúfam si povedať, má istú paralelu s tým, čo sa udialo v roku 1948. Ďakujem pekne.
Blaha, Ľuboš, podpredseda NR SR (2024-01-19):
Pán poslanec Viliam Tankó, nech sa páči.
Danko, Andrej, predseda NR SR (2016-05-18):
Ďakujem. Prosím, zaujmite svoje miesto v rokovacej sále. V rokovaní pokračujeme návrhom na voľbu poslanca Národnej rady Slovenskej republiky za člena výboru (tlač 119). Poslanci, členovia klubu poslancov za Ľudovú stranu Naše Slovensko navrhujú, aby poslanec Ján Mora bol zvolený za člena výboru pre kultúru a médiá. Chce sa niekto z poslancov vyjadriť k tomuto návrhu? Ak nie, pristúpime k hlasovaniu. Dávam hlasovať o návrhu na voľbu poslanca Národnej rady Jána Moru za člena výboru pre kultúru a médiá. Prosím, prezentujme sa a hlasujme. (Hlasovanie.) Ďakujem. Konštatujem, že hlasovanie č. 6, prítomní 125 poslancov, za 108 poslancov, proti žiaden poslanec, zdržalo sa 13 poslancov, nehlasovali 4 poslanci. Konštatujem, že sme uvedený návrh prijali a schválili. Ďakujem. Pristúpime k prvému čítaniu o návrhu poslancov Národnej rady Slovenskej republiky Martina Klusa a Milana Laurenčíka na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona je uverejnený ako tlač 51. Návrh na jeho pridelenie na prerokovanie výborom je v rozhodnutí č. 50. Dávam slovo poslancovi Martinovi Klusovi (pozn. red.: správne malo byť „Milanovi Laurenčíkovi“), aby návrh ústavného zákona uviedol. (Ruch v sále.) Poprosím vás o kľud.
Kuffa, Štefan, poslanec NR SR (2015-02-06):
No, pozrite sa, pani kolegyňa, všetko so všetkým súvisí, lebo ak nebude rodina, tak nebude tuná ani parlament a nebudeme mať tuná ani priestor, aby sme tuná predkladali takýto, rokovali o tom zákone o nadobudnutí poľnohospodárskeho pozemku. Veľmi úzko to súvisí aj s tým. Vrátim sa ešte ku kolegovi, ktorý hovoril, že, áno, som to možno v tej rozprave nespomenul, ale presne tak, týmto návrhom zákona to obmedzenie sa nevzťahuje na tie právnické osoby, to sú tie eseročky, ktoré v podstate môžu naďalej ako nadobúdať ten poľnohospodársky pozemok, rovnako ho aj predať a nie sú tam tie obmedzenia. Pre tie fyzické osoby je to obmedzenie veľmi vážne a tým, že sa to zúžilo na len istý okruh ľudí, tak aj tá cena pozemkov v podstate sa znižuje, vlastne sa znehodnocuje tá cena tej pôdy, lebo ja nemám slobodnú voľbu vybrať si toho kupcu, komu ja tú pôdu chcem ponúknuť. Nehovoriac už o tej peripetii, tie administratívne prekážky, ktoré tuná sú v tomto zákone, a mnohých ľudí to naozaj veľmi ako odrádza. Tak ako sme, správne si to spomenul, často sme tu rozprávali teraz o tej rodine, a ak by teda aj v rámci tých širších rodinných väzieb chceli by, aby táto pôda zostala v rukách predsa len rodiny, aj keď vzdialených príbuzných, stále ešte, si myslím, že funguje u nás na Slovensku tá tradícia, nejaký ten vzťah k tej pôde, aj keď si myslím, že z veľkej časti my sme už v skutočnosti zabudli, ako obrábať pôdu. Mám na mysli v mnohých rodinách, nie poľnohospodárske výrobné družstvá. Mnohí ľudia už aj stratili vzťah.
Brocka, Július, poslanec NR SR (2013-10-24):
Pán predseda, ja mám v súvislosti s návrhom pána poslanca Hlinu návrh, aby sa dnes politické grémium zišlo na utajenom mieste.
Číž, Miroslav, podpredseda NR SR (2015-05-29):
Spravodajcom k predloženému návrhu zákona je pán poslanec Zajac. Má slovo.
Laurenčík, Milan, podpredseda NR SR (2020-09-17):
Ďakujem pekne, pán minister, prosím, zaujmite miesto pre navrhovateľa. Teraz prosím spoločného spravodajcu, predsedu výboru pre obranu a bezpečnosť pána poslanca Juraja Krúpu, aby podal správu o výsledku prerokovania návrhu vo výboroch. Nech sa páči, máte slovo.
Karahuta, Jaroslav, poslanec NR SR (2023-06-15):
Karta. Pán pre... (Reakcia z pléna.) Karta je Šefčík. Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Hrušovský, Pavol, predseda NR SR (2011-11-30):
Hlasujeme. (Hlasovanie.) 140 prítomných, 76 za návrh, 3 proti, 61 sa zdržalo. Schválili sme návrh. Rokujeme v treťom čítaní . Chce niekto v rozprave vystúpiť? Nie, preto ju vyhlasujem za skončenú. Pristúpime k hlasovaniu o vládnom návrhu zákona ako celku so schválenými pozmeňovacími návrhmi s odporúčaním gestorského výboru návrh schváliť. (Hlasovanie.) 134 prítomných, 73 za, 6 proti, 54 sa zdržalo, 1 nehlasoval. Návrh zákona Národná rada schválila. Pani poslankyňa Aštaryová, vám musíme udeliť osobitnú medailu? Odmenu. Poprosím vás, aby ste predložili Národnej rade návrhy hlasovaní k prerokovávanému vládnemu návrhu zákona o medzinárodnej pomoci pri vymáhaní niektorých finančných pohľadávok, ktorý prerokovávame ako tlač 494. (Hlasovanie o vládnom návrhu zákona, ktorým sa mení a dopĺňa zákon č. 466/2009 Z. z. o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov a ktorým sa mení a dopĺňa zákon č. 76/2007 Z. z. o medzinárodnej pomoci a spolupráci pri správe daní a o zmene a doplnení niektorých zákonov , tlač 494.)
K. Sárközy, poslankyňa: (2006-12-06):
Treba však povedať, že na výbore pre sociálne veci a bývanie bol prijatý pozmeňujúci návrh, ktorý obsahuje spoločná správa pod bodom 13, kde sa tento bod zaoberá nomináciou a odvolávaním riaditeľov úradov práce. Doteraz politickí nominanti vlády aspoň podľa zvyklostí boli prednostovia krajských úradov a prednostovia obvodných úradov. Týmto návrhom, ktorý bol prijatý na výbore, aj všetci riaditelia úradov práce budú politickí nominanti, pretože podľa tohto bodu 1 v § 5 sa hovorí o tom, že úrad riadi a za jeho činnosť zodpovedá riaditeľ, ktorého vymenúva a odvoláva vláda Slovenskej republiky na návrh ministra práce, sociálnych vecí a rodiny. Máte na to právo, je to poslanecký návrh. Keď sme sa voči tomuto ohradili na výbore pre sociálne veci a bývanie, tak dostali sme dvojakú odpoveď. Tá prvá odpoveď bola taká, že však potrebujeme tam mať svojich ľudí, ktorí robia sociálnu politiku našej vlády. A druhá vec bola, že však je nás viacej, tak si to odhlasujeme. Je to bez problémov, je to tyrania väčšiny, ale potom si to treba priznať, že to budú politickí nominanti a s tým nebudeme mať žiadny problém. A teraz sa musím vyjadriť k tomu, čo tu odznelo pri zákone, ktorý predkladá pán poslanec Madej, o sociálnom poistení a o starobnom dôchodkovom poistení, pretože nemala som možnosť reagovať v tej faktickej poznámke. Keď sme sa vtedy ohradili voči tomu, že fakticky pozmeňujúcim návrhom pani poslankyne Laššákovej sa mení celá štruktúra Sociálnej poisťovne a je to návrh, ktorý síce predkladá pani poslankyňa Laššáková, ale fakticky je to návrh ministerky alebo ministerstva práce, sociálnych vecí a rodiny, pani poslankyňa Vaľová sa ohradila, že pani ministerka s tým nič nemá spoločné. Dobre som tomu porozumela? (Odpoveď z pléna.) No keď s tým nemá pani ministerka nič spoločné, tak sa pýtam, či je to fakt pravda, pretože keď na chod Sociálnej poisťovne ministerka alebo ministerstvo nemá žiadny dohľad, tak potom sa pýtam, čo táto snemovňa mieni robiť. Ďakujem pekne.
Muránsky, Peter, poslanec NR SR (2013-10-28):
Ďakujem, pani podpredsedníčka, tak predsa. Dovoľte, kolegovia, výbor ma, ma zaradil ako spravodajcu, spoločného, k návrhu poslancov Jána Hudackého, Jána Figeľa a Pavla Zajaca o vydaní zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov. Uvedený návrh, konštatujem, bol doručený poslancom v stanovenej lehote. Konštatujem, že uvedený návrh spĺňa po formálnoprávnej stránke všetky náležitosti v zmysle zákona o rokovacom poriadku. Ako spravodajca konštatujem a odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. Ďalej navrhujeme, aby poslanecký návrh zákona prerokovali výbory, ústavnoprávny a pre pôdohospodárstvo a životné prostredie, s tým, že za gestorský výbor navrhujem výbor pre pôdohospodárstvo a životné prostredie. Odporúčam ďalej, aby tieto výbory predmetný poslanecký návrh zákona prerokovali v termíne do tridsať dní a gestorský výbor do tridsaťdva dní. Môžte otvoriť rozpravu, pani podpredsedníčka.
Sulík, Richard, predseda NR SR (2011-09-14):
Ďakujem pekne. A teraz sa do rozpravy prihlásil pán podpredseda parlamentu podľa príslušného paragrafu rokovacieho poriadku Milan Hort. Nech sa páči, máš slovo.
Osuský, Peter, poslanec NR SR (2011-09-13):
Vážený pán predseda, vážený pán minister, vážené kolegyne a kolegovia, dovoľte mi, aby som predniesol spoločnú správu výborov Národnej rady o prerokovaní Správy o siedmom roku členstva Slovenskej republiky v Európskej únii (tlač 435) vo výboroch Národnej rady Slovenskej republiky. Návrh pridelil predseda Národnej rady svojím rozhodnutím č. 441 z 18. júla 2011 na prerokovanie Výboru Národnej rady Slovenskej republiky pre európske záležitosti a Zahraničnému výboru Národnej rady Slovenskej republiky. Za gestorský výbor určil výbor pre európske záležitosti. Zahraničný výbor Národnej rady uznesením z 30. augusta 2011 č. 82 a Výbor Národnej rady pre európske záležitosti uznesením zo 7. septembra 2011 č. 138 odporúčajú Národnej rade zobrať na vedomie predmetnú správu. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky zobrať na vedomie Správu o siedmom roku členstva Slovenskej republiky v Európskej únii. Spoločná správa výborov Národnej rady Slovenskej republiky o prerokovaní tejto správy (tlač 435a) bola schválená uznesením Výboru Národnej rady Slovenskej republiky pre európske záležitosti č. 139 zo 7. septembra 2011. Týmto uznesením ma výbor poveril plniť úlohy spoločného spravodajcu. Toľko, prosím, pán predsedajúci, spoločná správa, prosím, aby ste otvorili rozpravu.
Laurenčík, Milan, podpredseda NR SR (2020-05-14):
Pani podpredsedníčka, máte päť minút na odpoveď, nech sa páči.
Mizík, Stanislav, poslanec NR SR (2022-03-22):
Ďakujem za slovo. Pán Kazda, ale, ale, dobrovoľný akt, nedobrovoľný akt. Každá cudzia vojenská čižma na území cudzieho štátu, či pozvaná skupinou, ako boli Indra, Kolder, Švestka a ďalší, či pozvaná akože zmluvou skupinou užitočných idiotov vo vašom prípade, užitočných idiotov Ameriky zvolených vo voľbách, ktoré boli obrovskou tragédiou v histórii Slovenskej republiky. A o preferenciách, pán Kazda, no, zase som sa nahneval. Vy o preferenciách radšej čušte. Keď sa pozriete, nie sú tam, ale pozrite sa, keď tam budú tí vaši dvaja kolegovia Dostál a Osuský. Tí majú, tí skokani po politických stranách, oni majú koľko preferencií? Aké majú preferencie? Ich OKS má preferencie 0,000001?! (Reakcia z pléna.) A ešte aj vy, samozrejme, kde je predseda Dostál. Tým hovorte o preferenciách. Aj sám sebe. A keď ste spomínali Klementa Gottwalda, tak ste mohli spomenúť aj vášho súdruha Dostála, ktorý doteraz ľutuje, že prišla revolúcia v 89. a nemohol vstúpiť do KSČ, že bol len angažovaný zväzák. Ďakujem.
Linhart, Patrick, poslanec NR SR (2020-05-13):
Ďakujem za slovo, pán predseda. Štefan, si zástupcom, tak zástancom nového ľudského života a útočíš na pani, na človeka, ktorá nosí ten ľudský nový život pod srdcom. Ako fakt si ma sklamal teraz. Nebudem reagovať na, na tú tvoju, na tie tvoje zdĺhavé rozpravy, ja som tu reagoval, tisíckrát som ti hovoril, daj si to dokopy, daj si to do bodov, aby sme tomu rozumeli, aby si nás tu nepripravoval o čas tým, tým rozsiahlym rozhovorom, samoľúbym. Ale prosím ťa, Štefan, ospravedlň sa pani Marcinkovej. Dobre? Ospravedlň sa jej. Ďakujem.